จีนกำลังเปลี่ยนแปลงนโยบายการให้มีบุตรได้ 1 คน เพื่อให้มีคนหนุ่มสาวมาช่วยดูแลพลเมืองที่ชราลง
ทางการจีนอนุญาตให้คู่สมรสส่วนมากในเมืองจีน มีบุตรได้คนเดียวมาเป็นเวลานานหลายสิบปีมาแล้ว แต่นโยบายของนครบางแห่งกำลังเปลี่ยนไป
เมื่อมีผู้ถามคุณ กั๊วและภรรยา ซึ่งแต่งงานกันมาสิบปีแล้วว่าอยากมีบุตรกี่คนทั้งคู่ตอบว่าอยากมีลูกคนหนึ่งหรือสองคนก็ได้ คุณกั๊วให้เหตุผลว่าการมีบุตรสองคน จะเป็นผลดีต่อสังคมและต่อประเทศชาติและว่าแผนครอบครัวที่ใช้บังคับมานานคงจะเปลี่ยนแปลงไปอย่างรวดเร็วมิได้เขาคิดว่าชาวจีนรุ่นต่อไปอาจมีบุตรได้สองคน ผู้เชี่ยวชาญด้านประชากรและคู่สมรสชาวจีนจำนวนมากคิดว่าข้อจำกัดที่ให้มีบุตรแค่คนเดียวซึ่งมีผลใช้บังคับมาหลายสิบปีแล้วนั้นล้าสมัยไปเสียแล้วมีสัญญาณส่อว่ารัฐบาลเริ่มจะเห็นด้วย และมีรายงานว่าทางการคลายความเข้มงวดในการใช้กฎดังกล่าวลงเมื่อเร็วๆ นี้ เทศบาลนครเซี่ยงไฮ้ส่งเสริมให้คู่สมรสบางส่วนมีบุตรสองคน นักการศึกษา โซฟี หลี จากกรุงปักกิ่งผู้มาทำวิจัยเกี่ยวกับนโยบายภาครัฐ อยู่ที่มหาวิทยาลัยฮ่องกงกล่าวว่า ในชั้นแรกนโยบายให้มีบุตรได้คนเดียว ช่วยให้จีนแก้ไขปัญหาด้านการที่ประชากรเพิ่มขึ้นอย่างรวดเร็วหลังจากมีการสถาปนาสาธารณรัฐประชาชนจีนแล้ว ตลอดจนการสุขาภิบาลและการแพทย์ก็กระเตื้องดีขึ้นแต่เมื่อเวลาล่วงไปนโยบายให้มีบุตรได้คนเดียว ทำให้เกิดปัญหาขึ้นมาว่าปู่ย่าตายายทุกๆสี่คนนั้น จะมีบิดามารดา 2 คน และบุตรหนึ่งคนคอยช่วยเหลือ คุณโซฟี หลี กล่าวว่า ขณะที่ประชากรจีนแก่ตัวลงจีนจะมีคนงาน และคนหนุ่มสาวสำหรับมาดูแลคนสูงอายุน้อยลงซึ่งจะเป็นภัยคุกคามความมั่นคงของสังคม ที่รัฐบาลต้องการให้มีนักมีหนานั้นอย่างรุนแรง ผู้ช่วยศาสตราจารย์ เจมส์เวียร์แห่งคณะเศรษฐศาสตร์ของมหาวิทยาลัยฮ่องกง กล่าวไว้ตอนนี้ว่า " ถ้ามีคนหนุ่มสาวแค่คนเดียวมาคอยสนับสนุนค้ำจุนผู้สูงอายุสามหรือสี่คน ก็อาจจะแบกภาระดังกล่าวตลอดไปไม่ไหว "ท่านอาจารย์คิดว่าประชากรจีนที่กำลังแก่ตัวลงอาจเป็นภัยคุกคามต่อสังคม สิ่งแวดล้อมและ เศรษฐกิจของจีนซึ่งเป็นประเทศที่เศรษฐกิจใหญ่ ติดอันดับที่สามของโลกได้ เทศบาลนครเซี่ยงไฮ้ ต้องการหลีกเลี่ยงปัญหาดังกล่าวโดยกำลังจะส่งเสริมให้คู่สมรสมีบุตรสองคนถ้าหากสามี และภรรยาต่างก็เป็นบุตรคนเดียวของครอบครัวเหตุผลก็คือ คนวัย 60 ปีขึ้นไปมีจำนวนร้อยละ 22 ของประชากรในนครเซี่ยงไฮ้และคาดว่าตัวเลขดังกล่าวจะสูงขึ้นเป็น 34 เปอร์เซ็นต์ ภายในปีพุทธศักราช 2563 แต่นโยบายให้มีบุตรได้คนเดียวของจีน ไม่ใช้บังคับที่ฮ่องกงซึ่งเป็นดินแดนส่วนหนึ่งของจีน แต่ทว่ามีคู่สมรสอย่างเช่นคุณเรย์เหยียนและภริยาที่คิดว่าการเลี้ยงบุตรในเมืองจีน และที่ฮ่องกงเสียค่าใช้จ่ายสูง ถึงแม้ว่า ทางนครเซี่ยงไฮ้ จะเปลี่ยนนบายในเรื่องนั้นเมื่อเร็วๆนี้ก็ตาม แต่รัฐบาลจีนยังไม่แสดงท่าทีว่าจะยกเลิกนโยบายดังกล่าวโดยสิ้นเชิงในอนาคต สหประชาชาติ และองค์การอื่นๆ กะประมาณว่าถ้ายังดำเนินนโยบายดังกล่าวต่อไปประชากรในเมืองจีนจะเริ่มลดลงแถวๆ ปีพุทธศักราช 2573 ถ้าเป็นเช่นนั้นจริงภายในปีพุทธศักราช 2593 ร้อยละ 33 ของประชากรจีน จะเป็นผู้ที่มีอายุตั้งแต่ 60ปีขึ้นไป และคนในวัยทำงานจะมีอยู่แค่ 48 เปอร์เซ็นต์เท่านั้น